ΓΡΑΠΤΗ ΕΡΩΤΗΣΗ E-1336/02

υποβολή: Giovanni Pittella (PSE) προς την Επιτροπή

(8 Μαΐου 2002)

Θέμα: Σχολική κατάρτιση των τέκνων των διακινουμένων εργαζομένων

Λαμβάνονταςπόψη ότι η οδηγία 77/486/ΕΟΚ(1) σχετικά με την σχολική κατάρτιση των τέκνων των διακινουμένων εργαζομένων δεν τηρείται ως επί το πλείστον από τα κράτη μέλη (στο Βέλγιο ουδέποτε ενσωματώθηκε στην εθνική νομοθεσία, όπως επίσης στη Δανία, τη Γαλλία, τη Γερμανία, την Μεγάλη Βρετανία, την Ιρλανδία και το Λουξεμβούργο- στα άλλα κράτη μέλη έχει τουλάχιστον ενσωματωθεί στο εθνικό δίκαιο, έστω και εάν δεν γνωρίζω παραδείγματα εφαρμογής)·

η εν λόγω οδηγία προέβλεπε τηνποχρέωση των κρατών μελών να προωθούν, συντονίζοντάς την με την κανονική διδασκαλία, μία διδασκαλία της μητρικής γλώσσας και του πολιτισμού της χώρας προέλευσηςπέρ των οικογενειών των εργαζομένων που προέρχονται από άλλα κράτη μέλη, και τούτο σε συνεργασία με τις χώρες προέλευσης·

το πρόσφατο πρόγραμμα δράσης που παρουσίασε η Επιτροπή προκειμένου να ευνοηθεί τόσο η κινητικότητα των εργαζομένων εντός της ΕΕ όσο και η δημιουργία πραγματικών ευρωπαϊκών αγορών εργασίας θέτει τα προβλήματα που συνδέονται με τη μετανάστευση μεταξύ κρατών μελών κάτω από νέο πρίσμα·

η συμπληρωματική εκπαίδευση σχετικά με τη γλώσσα και τον πολιτισμό της χώρας προέλευσης των μελών της οικογενείας των εργαζομένων που μετακινούνται από το ένα κράτος στο άλλο, η χρησιμότητα της οποίας είχε ήδηπογραμμισθεί στην οδηγία 77/486/ΕΟΚ, πρέπει ακόμη περισσότερο να ενισχυθεί και να αξιοποιηθείπό την παρούσα κατάσταση·

Προτίθεται η Επιτροπή να λάβει γνώση των προβλημάτων σχετικά με την εκπαίδευση των τέκνων των εργαζομένων που μετακινούνται από το ένα κράτος μέλος στο άλλο και να αποδώσει ιδιαίτερη προσοχή στο συγκεκριμένο αυτό πληθυσμό στο πλαίσιο των προγραμμάτων της σχετικά με την παιδεία και την επαγγελματική κατάρτιση·

Προτίθεται η Επιτροπή να επαναπροωθήσει το περιεχόμενο της οδηγίας 77/486/ΕΟΚπό το πρίσμα των πολιτικών μείωσης των εμποδίων στην κινητικότητα των εργαζομένων εντός της ΕΕ·

(1) ΕΕ L 199 της 6.8.1977, σελ. 32.

Απάντηση της κας Reding εξ ονόματος της Επιτροπής

(27 Ιουνίου 2002)

Η Ευρωπαϊκή Επιτροπή συμμερίζεται τις ανησυχίες που εξέφρασε το αξιότιμο μέλος του Ευρωπαϊκού Κοινοβουλίου σχετικά με τη διδασκαλία της μητρικής γλώσσας στις χώρεςποδοχής για τα παιδιά των διακινούμενων εργαζομένων, ειδικά σε μια εποχή κατά την οποία η απασχολησιακή και γεωγραφική κινητικότητα αποτελούν ουσιώδη στοιχεία στις ευρωπαϊκές πολιτικές.

Η οδηγία 77/486 στην οποία αναφέρεται το αξιότιμο μέλος προβλέπει στο άρθρο 3 ότι τα κράτη μέλη, σύμφωνα με τις εθνικές περιστάσεις τους και τα νομικά συστήματα τους και σε συνεργασία με τα κράτη καταγωγής, λαμβάνουν κατάλληλα μέτρα για την προαγωγή, σε συντονισμό με την κανονική εκπαίδευση, της διδασκαλίας της μητρικής γλώσσας και του πολιτισμού της χώρας καταγωγής. Η έλλειψη ειδικής αναγκαστικής ισχύος του άρθρου αυτού είναι σύμφωνη με το άρθρο 149 της συνθήκης ΕΚ: Η Κοινότητα συμβάλλει στην ανάπτυξη της εκπαίδευσης ποιότητας ενθαρρύνοντας τη συνεργασία μεταξύ κρατών μελών () σεβόμενη την αποκλειστική αρμοδιότητα των κρατών μελών όσον αφορά το περιεχόμενο της εκπαίδευσης και την οργάνωση των εκπαιδευτικών συστημάτων τους.

Η προσέγγιση της Ευρωπαϊκής Επιτροπής στην εφαρμογή του άρθρου 3 είναι μια προσέγγιση συνεργασίας, βασισμένη στον προσδιορισμό των ανεπαρκειών και στην ενθάρρυνση της προόδου μέσω της παροχής προτεραιοτήτων στα πλαίσια του προγράμματος Σωκράτης, επιβεβαιώνοντας κατ' αυτό τον τρόπο το μακροχρόνιο ιστορικό της δέσμευσης της Ευρωπαϊκής Επιτροπής ναποστηρίζει πρωτοβουλίες που αποσκοπούν στη βελτίωση της εκπαίδευσης των παιδιών των διακινούμενων εργαζομένων. Κατά την τρέχουσα φάση του Σωκράτης (2000-2006), αυτή δέσμευση έχει πραγματικά ενισχυθεί, καθόσον αυτή η ομάδα στόχου αποτελεί μια από τις κύριες προτεραιότητες προςποστήριξη στα πλαίσια όλων των δραστηριοτήτων.

Επιπλέον, η πρόσφατη έκθεση της Ευρωπαϊκής Επιτροπής(1) σχετικά με Τους συγκεκριμένους μελλοντικούς στόχους των συστημάτων εκπαίδευσης και κατάρτισης αναφέρει ρητά την ανάπτυξη της κοινωνίας, ιδιαίτερα με τηνποστήριξη της δημοκρατίας, τη μείωση των ανισοτήτων μεταξύ προσώπων και μεταξύ ομάδων και την προαγωγή της πολιτιστικής πολυμορφίας. Η έκθεση αναγνωρίζει επίσης ότι η εκμάθηση γλωσσών ως μέρος της εκπαίδευσης και της κατάρτισης είναι σημαντική όχι μόνο για τη μόρφωση του συγκεκριμένου προσώπου αλλά επίσης ως συμβολή στην κινητικότητα και την ευρωπαϊκή ανταγωνιστικότητα.

Η Ευρωπαϊκή Επιτροπή κατά συνέπεια αναγνωρίζει πλήρως τα προβλήματα που έχουν σχέση με την εκπαίδευση των παιδιών των διακινουμένων εργαζομένων και αγωνίζεται δραστήρια σε συνεργασία με τα κράτη μέλη να τα αντιμετωπίσει, όμως δεν έχει σχέδια για να προτείνει αναθεώρηση της συγκεκριμένης οδηγίας.

(1) Παράρτημα των συμπερασμάτων του Συμβουλίου της 14.2.2002, ΕΕ C 58 της 5.3.2002.